
Д О К Л А Д Н А  З А П И С К А

ОТ СЕБИХАН КЕРИМ МЕХМЕД  - КМЕТ НА ОБЩИНА КРУМОВГРАД
ОТНОСНО: Осигуряване на финансова помощ на Демир Хаджъисмаил

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Демир Хаджъисмаил е талантлив, млад шахматист от Крумовград, който се представя блестящо в шахматни турнири на национално и международно ниво. Той е картотекиран състезател на ШК „Арда“ с изключителен потенциал и вече е носител на редица отличия. 
През 2025 година  е участвал  в много състезания и турнири, в които е класиран на призови места, част от които са: 
·  Държавно индивидуално първенство по ускорен шахмат, момчета до 14 години - 1-во място
· Държавно индивидуално първенство по класически шахмат, момчета до 14 г.– 3-то място

· Държавно индивидуално първенство по блиц шахмат, момчета до 14 години – 3-то място

· Квалификации за световно и европейско първенство по шахмат за деца и юноши, момчета до 14 г. – 4 място 

· Първи международен шахматен турнир „Sofia Spring”  и други.  
Подкрепата за млади таланти като него не само насърчава личностното им развитие, но и допринася за изграждането на положителния имидж на община Крумовград като община, инвестираща в спорта, образованието и младите хора.
С настоящата докладна записка предлагам да бъде отпусната еднократна финансова помощ в размер на 2 000,00 (две хиляди) лева от бюджета на Община Крумовград за 2025 г. за подпомагане на Демир Хаджъисмаил. 

Средствата да бъдат предоставени за:
· Участие в шахматни турнири и първенства;

· Закупуване на учебни материали и литература.
Въз основа гореизложеното и на  основание чл. 21, ал. 1, т. 6 и т. 23 от Закона за местното самоуправление и местната администрация, предлагам Общински съвет – Крумовград да приеме следните 
РЕШЕНИЯ:
1. Одобрява отпускането на еднократна финансова помощ в размер на 2 000,00 (две хиляди) лева на Демир Хаджъисмаил за закупуване на учебни шахматни материали и литература и участие в шахматни турнири и първенства.

2.  Средствата да бъдат осигурени от бюджета на Община Крумовград, дейност общинска администрация, параграф 42-00 „Текущи трансфери, обезщетения и помощи за домакинствата“.

